CELEX: 32016R0583
Language: hu
Date: 2016-04-15 00:00:00
Title: A Bizottság (EU) 2016/583 rendelete (2016. április 15.) a levegőben történő ütközések elhárítását szolgáló közös légtérhasználati követelmények és üzemeltetési eljárások meghatározásáról szóló 1332/2011/EU bizottsági rendelet módosításáról (EGT-vonatkozású szöveg)

16.4.2016   
            
            
               HU
            
            
               Az Európai Unió Hivatalos Lapja
            
            
               L 101/7
            
         A BIZOTTSÁG (EU) 2016/583 RENDELETE
   (2016. április 15.)
   a levegőben történő ütközések elhárítását szolgáló közös légtérhasználati követelmények és üzemeltetési eljárások meghatározásáról szóló 1332/2011/EU bizottsági rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendeletre (1) és különösen annak 8. cikke (5) bekezdésére, valamint 9. cikke (4) bekezdésére,
   mivel:
   
               (1)
            
            
               Az 1332/2011/EU bizottsági rendelet (2) értelmében az 5 700 kg feletti legnagyobb engedélyezett felszálló tömegű légi járműveket és a több mint 19 utas szállítására jogosult légi járműveket a levegőben történő ütközések elhárítása érdekében fel kell szerelni új 7.1-es verziójú szoftverrel működő fedélzeti összeütközés-elhárító rendszerrel (ACAS II). Ez a követelmény a harmadik országokban lajstromozott bizonyos légi járművek üzemeltetőire is vonatkozik.
            
         
               (2)
            
            
               Az 1332/2011/EU rendelet a 3922/91/EGK tanácsi rendelet (3) hatálya alá tartozó uniós üzemeltetőktől is megköveteli, hogy repülőgépeiket felszereljék az ACAS II új 7.1-es verziójú szoftverével. Ez az előírás azonban időközben elavult, ugyanis a 3922/91/EGK rendelet III. melléklete törlésre került, így a rendelet már nem vonatkozik a szóban forgó üzemeltetőkre. Helyébe a 965/2012/EU bizottsági rendelet (4) lépett, az vonatkozik a szóban forgó üzemeltetőkre és rendelkezik az e tekintetben szükséges szabályokról. Ezért az 1332/2011/EK rendelet elavult rendelkezését el kell hagyni.
            
         
               (3)
            
            
               Az 1332/2011/EU rendelet üzemeltetési eljárásokra vonatkozó szabályokat határoz meg arra az esetre, ha az ACAS II a repülőszemélyzet számára manővert javasol az összes veszélyforrástól való eltávolodás vagy az eltávolodás meglévő mértékének fenntartása érdekében (elkerülési javaslat). Mivel e szabályok meghatározóak a biztonság szempontjából mind a pilóták, mind a légiforgalmi irányítók szintjén és különösen a köztük lévő kapcsolatot biztosító interfész tekintetében, helyénvalóbb azokat a 923/2012/EU bizottsági végrehajtási rendeletbe (5) belefoglalni. Az 1332/2011/EU rendeletben szereplő, az említett üzemeltetési előírásokra vonatkozó rendelkezéseket ezért törölni kell.
            
         
               (4)
            
            
               Az 1332/2011/EU rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak az Európai Repülésbiztonsági Ügynökség által a 216/2008/EK rendelet 17. cikke (2) bekezdése b) pontjának és 19. cikke (1) bekezdésének megfelelően megfogalmazott véleménnyel (6).
            
         
               (6)
            
            
               Az e rendeletben előírt intézkedések összhangban vannak az 216/2008/EK rendelet 65. cikkével létrehozott bizottság véleményével,
            
         ELFOGADTA EZT A RENDELETET:
   1. cikk
   Az 1332/2011/EU rendelet a következőképpen módosul:
   
               1.
            
            
               a 4. cikket el kell hagyni;
            
         
               2.
            
            
               az 5. cikk (2) és (3) bekezdésének helyébe a következő szöveg lép:
               „(2)   A 3. cikket 2012. március 1-jétől kell alkalmazni.
               (3)   A (2) bekezdéstől eltérve a 2012. március 1-jét megelőzően kibocsátott egyedi légialkalmassági bizonyítvánnyal rendelkező légi járművek esetében a 3. cikket 2015. december 1-jétől kell alkalmazni.”
            
         
               3.
            
            
               A melléklet helyébe e rendelet mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2016. augusztus 25-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. április 15-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 79., 2008.3.19., 1. o.
   
   
      (2)  A Bizottság 2011. december 16-i 1332/2011/EU rendelete a levegőben történő ütközések elhárítását szolgáló közös légtérhasználati követelmények és üzemeltetési eljárások meghatározásáról (HL L 336., 2011.12.20., 20. o.).
   
      (3)  A Tanács 1991. december 16-i 3922/91/EGK rendelete a polgári légi közlekedés területén a műszaki előírások és a közigazgatási eljárások összehangolásáról (HL L 373., 1991.12.31., 4. o.).
   
      (4)  A Bizottság 2012. október 5-i 965/2012/EU rendelete a légi járművek üzemben tartásához kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről (HL L 296., 2012.10.25., 1. o.).
   
      (5)  A Bizottság 2012. szeptember 26-i 923/2012/EU végrehajtási rendelete a közös repülési szabályok és a léginavigációs szolgáltatásokra és eljárásokra vonatkozó működési rendelkezések meghatározásáról, valamint az 1035/2011/EU végrehajtási rendelet és az 1265/2007/EK, az 1794/2006/EK, a 730/2006/EK, az 1033/2006/EK és a 255/2010/EU rendelet módosításáról (HL L 281., 2012.10.13., 1. o.).
   
      (6)  Az Európai Repülésbiztonsági Ügynökség 2014. december 16-i 04/2014. sz. véleménye a közös repülési szabályok és a léginavigációs szolgáltatásokra és eljárásokra vonatkozó működési rendelkezések meghatározásáról szóló 923/2012/EU bizottsági végrehajtási rendelet módosításáról (SERA C. rész).
   
      MELLÉKLET
      
         
            „MELLÉKLET
            
               Fedélzeti összeütközés-elhárító rendszer (ACAS) II
            
            [Az ACAS-ra vonatkozó rész]
            
               AUR.ACAS.1005 Teljesítménykövetelmény
            
            
                     
                        1.
                     
                     
                        Az alábbi turbina-meghajtású légi járműveket a 7.1-es verziójú összeütközés-elhárító szoftverrel rendelkező ACAS II-vel kell felszerelni:
                        
                                    a)
                                 
                                 
                                    az 5 700 kg feletti legnagyobb engedélyezett felszálló tömegű légi járművek;
                                 
                              
                                    b)
                                 
                                 
                                    a több mint 19 utas szállítására jogosult légi járművek.
                                 
                              
                  
                     
                        2.
                     
                     
                        Az 1. pontban nem említett, de önkéntes alapon ACAS II-vel felszerelt légi járműveket a 7.1-es verziójú összeütközés-elhárító szoftverrel kell ellátni.
                     
                  
                     
                        3.
                     
                     
                        Az 1. pontot a pilóta nélküli légijármű-rendszerekre nem kell alkalmazni.
                     
                  
               AUR.ACAS.1010 ACAS II képzés
            
            Az üzemeltetők az ACAS II-re vonatkozó üzemeltetési eljárásokat hoznak létre és képzési programokat indítanak annak érdekében, hogy a repülőszemélyzet megfelelően képzetté váljon az összeütközések elhárításában és az ACAS II berendezés hozzáértő használatában.”